section_heading: Učinci
paragraph_text: Gotovo su svi srednjovjekovni spomenici u L'Aquili oštećeni. Zvonik Bazilike sv. Bernardina srušio se, dok je apsida ozbiljno oštećena. Crkva svete Duše na Piazza Duomo nema više kupolu. Katedrala u L'Aquili nije se oštetila. Bazilika Santa Maria di Collemaggio iz 13. stoljeća srušila se od transepta pa sve do kraja crkve, a Porta Napoli, najstarija gradska vrata, uništena su u potresu. Postojala je zabrinutost i za Nacionalni muzej Abruzza koji se nalazi u dvorcu iz 16. stoljeća, a također su se srušili kupola crkve Anime Sante iz 17. stoljeća i zvonik najveće renesansne crkve u L'Aquili, Svetog Bernardina iz Siene. Kupola barokne crkve sv. Augustina iz 18. stoljeća srušila se, sravnivši sa zemljom prefekturu u kojoj se nalazio državni arhiv u L'Aquili.